મોક રાઉન્ડ પૂર્ણ થયા બાદ પ્રવેશનો પ્રથમ રાઉન્ડ શરૂ કરવામાં આવશે. જેમાં પ્રથમ રાઉન્ડ માટે વિદ્યાર્થીઓ ૨ જુલાઈના રોજ સવારે ૧૦ વાગ્યાથી ૪ જુલાઈના રોજ બપોરે ૧૨ વાગ્યા સુધી ઓનલાઈન ચોઈસ ફિલિંગ કરી શકશે. ૪ જુલાઈની રાતના ૧૨ વાગ્યા સુધીમાં એડમિશન કમિટી ઉમેદવારોએ ભરેલી ચોઈસની જાહેરાત કરશે. આ કાર્યવાહી પૂર્ણ થયા બાદ એડમિશન કમિટી ૫મી જુલાઈની સાંજે ૬ વાગ્યે બેઠકોની ફાળવણી કરશે. બેઠકો ફાળવાયા બાદ નક્કી કરેલી બેંકમાં ૬ જુલાઈથી ૧૧ જુલાઈ દરમિયાન ફી ભરવાની રહેશે. ૭ જુલાઈથી ૧૨ જુલાઈ દરમિયાન ઉમેદવારોએ હેલ્પ સેન્ટર પર રિપોર્ટીંગ કરવાનું રહેશે. હેલ્પ સેન્ટર સવારના ૧૦-૩૦થી બપોરના ૩-૩૦ વાગ્યા સુધી જ કાર્યરત રહેશે.